
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL KRETINGOS RAJONO SAVIVALDYBĖS TARYBOS 2024 M. RUGSĖJO 26 D. SPRENDIMO NR. T2-341 „DĖL UAB KRETINGOS ŠILUMOS TINKLŲ 2025–2026 METŲ INVESTICIJŲ PLANO DERINIMO“ PAKEITIMO“

2026 m. rugsėjo 1 d.
Kretinga

1. Parengto sprendimo projekto tikslas ir uždaviniai.
Pakeisti UAB Kretingos šilumos tinklų 2025–2026 metų investicijų planą, suderintą Kretingos rajono savivaldybės tarybos 2024 m. rugsėjo 26 d. sprendimu Nr. T2-341 „Dėl UAB Kretingos šilumos tinklų 2025–2026 metų investicijų plano derinimo“.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
[bookmark: n44cdb35daba4437f84f5ba81ea90024e][bookmark: n4b6f5dce12fe4af2923d3f8c999d74e4]Lietuvos Respublikos šilumos ūkio įstatymo 35 straipsnyje nustatyta, kad šilumos tiekėjų investicijos derinamos su savivaldybės institucija ir Valstybine energetikos reguliavimo taryba Lietuvos Respublikos energetikos įstatymo 15 straipsnyje nustatyta tvarka. Energetikos įmonės, kurios verčiasi veikla, kurios kainos yra reguliuojamos, numatomas investicijas turi derinti su Valstybine energetikos reguliavimo taryba. Jeigu šios energetikos įmonių investicijos nėra suderintos su Valstybine energetikos reguliavimo taryba, jos negali būti pripažintos pagrįstomis valstybės reguliuojamoms kainoms peržiūrėti.
UAB Kretingos šilumos tinklai (toliau – Bendrovė) 2026 m. liepos 23 d. raštu Nr. R2-125 „Dėl 2025–2026 metų koreguoto investicijų plano derinimo“ pateikė Kretingos rajono savivaldybei prašymą derinti koreguotą 2025–2026 metų investicijų planą.
Bendrovė prašo Kretingos rajono savivaldybės tarybos 2024 m. rugsėjo 26 d. sprendimu 
Nr. T2-341 suderintą investicijų planą papildyti naujomis investicijomis bei koreguoti anksčiau suderintos investicijos finansavimo šaltinį. 
Papildomų investicijų poreikį lėmė 2026 m. šalta žiema, padidėjusios šilumos gamybos apkrovos ir intensyvi pagrindinės Kretingos miesto katilinės įrenginių eksploatacija, sąlygojusi didesnį jų techninį nusidėvėjimą. Naujos investicijos skirtos pagrindinės Kretingos miesto katilinės (Nr. 2) trijų vandens šildymo katilų kapitaliniam remontui bei dūmsiurbio pakeitimui. 
Atsižvelgiant į didėjančią apyvartinių taršos leidimų (ATL) kainą, siekiant efektyviau panaudoti ATL pardavimo lėšas prioritetinėms bei didesnės grąžos investicijoms, Bendrovės valdybos 2025 m. gruodžio 23 d. protokoliniu sprendimu Nr. R8-23 investicijos „Katilinės Nr. 3, Salantai tinklų rekonstrukcija (280 m)“ pakeistas finansavimo šaltinis iš ATL pardavimo lėšų į skolintas lėšas.
	Investicijos pavadinimas
	Investicijos vertė tūkst. Eur be PVM
	Metai
	Lėšų šaltinis
	Derinamų investicijų įtaka šilumos kainai, ct/kWh (vidutiniškai)

	Papildomos naujos investicijos

	Katilinėje Nr. 2 VŠ katilo Nr. 6 dūmsiurbio keitimas
	17,0
	2026
	Nuosavos lėšos
	+0,0051

	Katilinėje Nr. 2 VŠ katilo Nr. 5 kapitalinis remontas
	70,0
	2026
	Nuosavos lėšos
	+0,0288

	
	
	
	
	

	Katilinėje Nr. 2 VŠ katilo Nr. 2 kapitalinis remontas
	40,0
	2026
	Nuosavos lėšos
	+0,0287

	[bookmark: _GoBack]Katilinėje Nr. 2 VŠ katilo Nr. 1 kapitalinis remontas
	15,0
	2026
	Nuosavos lėšos
	+0,0132

	Koreguojamos investicijos

	Katilinės Nr. 3, Salantai tinklų rekonstrukcija (280 m)
	98,0
	2026
	Skolintos lėšos
	+0,0191


Visa išsami informacija apie prašomą koreguoti UAB Kretingos šilumos tinklų investicinį planą aprašyta Bendrovės 2026 m. liepos 23 d. pateikto rašto Nr. R2-125 „Dėl 2025–2026 metų koreguoto investicijų plano derinimo“ aiškinamajame rašte.
3. Kokių rezultatų laukiama.
Kretingos rajono savivaldybės tarybos suderintas pakoreguotas UAB Kretingos šilumos tinklų 2025–2026 metų investicijų planas.
4. Lėšų poreikis ir šaltiniai. 
Savivaldybės biudžeto lėšų nereikės. UAB Kretingos šilumos tinklų nuosavos ir skolintos lėšos.
5. Kiti sprendimui priimti reikalingi pagrindimai, skaičiavimai ar paaiškinimai.
Vadovaujantis Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos aprašo, patvirtinto Valstybinės energetikos reguliavimo tarybos 2019 m. balandžio 1 d. nutarimu Nr. O3E-93 „Dėl Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo valstybinėje energetikos reguliavimo taryboje tvarkos aprašo patvirtinimo“, 7.71 papunkčiu, Kretingos rajono savivaldybės tarybos suderintą pakoreguotą 2025–2026 metų investicijų planą Bendrovė privalo pateikti Valstybinės energetikos reguliavimo tarybai.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės aktų projektų antikorupcinio vertinimo taisyklėse antikorupcinis vertinimas nenumatytas.
8. Autorius ar autorių grupės. 
Vietinio ūkio ir turto valdymo skyriaus patarėja Renata Ambrazevičienė.
